CELEX: 32016R2287
Language: hu
Date: 2016-12-16 00:00:00
Title: A Bizottság (EU) 2016/2287 végrehajtási rendelete (2016. december 16.) a szarvasmarhafélék fagyasztott húsára vonatkozó vámkontingens megnyitásáról és kezeléséről szóló 431/2008/EK rendelet és a kiváló minőségű friss, hűtött és fagyasztott marhahús és a fagyasztott bivalyhús vámkontingenseinek megnyitásáról és kezeléséről szóló 593/2013/EU végrehajtási rendelet módosításáról

17.12.2016   
            
            
               HU
            
            
               Az Európai Unió Hivatalos Lapja
            
            
               L 344/63
            
         A BIZOTTSÁG (EU) 2016/2287 VÉGREHAJTÁSI RENDELETE
   (2016. december 16.)
   a szarvasmarhafélék fagyasztott húsára vonatkozó vámkontingens megnyitásáról és kezeléséről szóló 431/2008/EK rendelet és a kiváló minőségű friss, hűtött és fagyasztott marhahús és a fagyasztott bivalyhús vámkontingenseinek megnyitásáról és kezeléséről szóló 593/2013/EU végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikke a) pontjára,
   mivel:
   
               (1)
            
            
               A 431/2008/EK bizottsági rendelet (2) rendelkezik a szarvasmarhafélék 0202 KN-kód alá tartozó fagyasztott húsára, valamint a 0206 29 91 KN-kód alá tartozó termékekre vonatkozó vámkontingens megnyitásáról és kezeléséről.
            
         
               (2)
            
            
               Az 593/2013/EU bizottsági végrehajtási rendelet (3) rendelkezik a kiváló minőségű friss, hűtött és fagyasztott marhahús és a fagyasztott bivalyhús vámkontingenseinek megnyitásáról és kezeléséről.
            
         
               (3)
            
            
               A Horvát Köztársaság csatlakozásával az EU kibővítette a vámunióját. Ebből következően az EU a Kereskedelmi Világszervezet (WTO) szabályai szerint köteles volt tárgyalásokat kezdeni a WTO-nak azokkal a tagjaival, amelyek jogosultak tárgyalni a csatlakozó tagállammal, hogy megállapodjanak az esetleges kompenzációs kiigazításról.
            
         
               (4)
            
            
               Az Európai Unió és az Uruguayi Keleti Köztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Horvát Köztársaság engedményes listáján szereplő engedményeknek ezen ország Európai Unióhoz való csatlakozása során történő módosítására vonatkozóan, levélváltás formájában létrejött megállapodás, amelyet az (EU) 2016/1884 tanácsi határozat (4) hagyott jóvá, rendelkezik a marhahúsra vonatkozó két meglévő uniós vámkontingens bővítéséről. A szarvasmarhafélék kicsontozott húsára vonatkozó meglévő kontingenst 76 tonnával kell növelni, a szarvasmarhafélék fagyasztott húsára vonatkozó meglévő kontingenst pedig 1 875 tonnával kell növelni.
            
         
               (5)
            
            
               Mivel az Európai Unió és az Uruguayi Keleti Köztársaság közötti megállapodást 2017. január 1-jétől kell alkalmazni, ezért helyénvaló, hogy ez a rendelet is az említett naptól legyen alkalmazandó.
            
         
               (6)
            
            
               A 431/2008/EK rendeletben előírt vámkontingens helyes kezelése érdekében a szarvasmarhafélék fagyasztott húsából a további mennyiségnek a 2017/2018-as vámkontingens-időszaktól kezdve kell rendelkezésre állnia.
            
         
               (7)
            
            
               A 431/2008/EK rendeletet és az 593/2013/EU végrehajtási rendeletet ennek megfelelően kell módosítani.
            
         
               (8)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
            
         ELFOGADTA EZT A RENDELETET:
   1. cikk
   A 431/2008/EK rendelet 1. cikkének (1) bekezdése a következőképpen módosul:
   
               1.
            
            
               Az első albekezdésben az „53 000 tonnás” kifejezés helyébe az „54 875 tonnás” lép;
            
         
               2.
            
            
               A cikk a következő második albekezdéssel egészül ki:
               „A 2016/2017-es vámkontingens-időszakra azonban a teljes mennyiség 53 000 tonna.”
            
         2. cikk
   Az 593/2013/EU végrehajtási rendelet a következőképpen módosul:
   
               1.
            
            
               Az 1. cikk (1) bekezdésében az a) pont helyébe a következő szöveg lép:
               
                           „a)
                        
                        
                           66 826 tonna, a 0201 és a 0202 KN-kód alá tartozó, kiváló minőségű friss, hűtött vagy fagyasztott szarvasmarhafélék húsa, valamint a 0206 10 95 és a 0206 29 91 KN-kód alá tartozó termékek tekintetében.”.
                        
                     
         
               2.
            
            
               A 2. cikk c) pontjában a „6 300 tonna” kifejezés helyébe a „6 376 tonna” lép.
            
         3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   2017. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. december 16-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 671. o.
   
   
      (2)  A Bizottság 431/2008/EK rendelete (2008. május 19.) a szarvasmarhafélék 0202 KN-kód alá tartozó fagyasztott húsára, valamint a 0206 29 91 KN-kód alá tartozó termékekre vonatkozó vámkontingens megnyitásáról és e vámkontingens kezeléséről (HL L 130., 2008.5.20., 3. o.).
   
      (3)  A Bizottság 593/2013/EU végrehajtási rendelete (2013. június 21.) a kiváló minőségű friss, hűtött és fagyasztott marhahús és a fagyasztott bivalyhús vámkontingenseinek megnyitásáról és kezeléséről (HL L 170., 2013.6.22., 32. o.).
   
      (4)  A Tanács (EU) 2016/1884 határozata (2016. október 18.) az Európai Unió és az Uruguayi Keleti Köztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Horvát Köztársaság engedményes listáján szereplő engedményeknek ezen ország Európai Unióhoz való csatlakozása során történő módosítására vonatkozóan, levélváltás formájában létrejött megállapodás megkötéséről (HL L 291., 2016.10.26., 1. o.).